18.9.2023
SK
Úradný vestník Európskej únie
L 229/27
Článok 14 Otvorené zákazkové továrne EÚ 1.
Otvorené zákazkové továrne EÚ sú priekopnícke zariadenia na výrobu polovodičov v Únii, ktoré ponúkajú výrobnú kapacitu neprepojeným podnikom, a tým prispievajú k bezpečnosti dodávok pre vnútorný trh a odolnosti únijného ekosystému polovodičov, a ktoré môžu okrem toho v relevantných prípadoch prispieť k bezpečnosti globálnych dodávateľských reťazcov polovodičov. 2.
V čase predkladania žiadosti v súlade s článkom 15 ods.
1 sa vyžaduje, aby bola otvorená zákazková továreň EÚ označená za priekopnícke zariadenie.
3.
Otvorená zákazková továreň EÚ musí spĺňať tieto požiadavky:
a) jej zriadenie má jasný pozitívny vplyv s účinkami presahu na únijný hodnotový reťazec polovodičov mimo dotknutého podniku alebo členského štátu v strednodobom až dlhodobom horizonte s cieľom zaistiť bezpečnosť dodávok a odolnosť polovodičového ekosystému vrátane rastu startupov a MSP a prispieť k zelenej a digitálnej transformácii Únie, berúc do úvahy najmä rozsah, v akom ponúka v začiatočnej (front-end) alebo konečnej (back-end) fáze alebo v oboch fázach výrobnú kapacitu podnikom, ktoré nie sú so zariadením prepojené, ak existuje dostatočný dopyt na trhu; b) zaručuje, že nepodlieha extrateritoriálnemu uplatňovaniu záväzkov služieb vo verejnom záujme tretích krajín spôsobom, ktorý môže ohroziť schopnosť podniku plniť povinnosti stanovené v článku 26 ods.
1, a zaväzuje sa o takýchto povinnostiach informovať Komisiu, ak mu vzniknú; c) investuje v Únii do nepretržitej inovácie s cieľom dosiahnuť konkrétny pokrok v oblasti polovodičových technológií alebo pripraviť technológie novej generácie; d) podporuje databázu talentov Únie rozvíjaním a zavádzaním vzdelávania a odbornej prípravy v oblasti zručností a rozširovaním základne kvalifikovaných pracovníkov s potrebnými zručnosťami. 4.
Ak otvorená zákazková továreň EÚ ponúka výrobnú kapacitu podnikom, ktoré nie sú prepojené s prevádzkovateľom zariadenia, vytvorí a udržiava primerané a účinné funkčné oddelenie procesov návrhu a výroby s cieľom zabezpečiť ochranu informácií, ktoré získala v každej fáze výroby. 5.
Na účely investícií do pokračujúcej inovácie v súlade s odsekom 3 písm.
c) tohto článku má otvorená zákazková továreň EÚ preferenčný prístup k pilotným linkám zriadeným v súlade s článkom 5 písm. b).
Žiadnym takýmto preferenčným prístupom sa nevylučuje účinný a spravodlivý prístup ďalších podnikov, ktoré o to majú záujem, najmä startupov a MSP, k pilotným linkám, ani sa ním ich prístupu nebráni.
Článok 15 Žiadosť o udelenie statusu integrovaného výrobného zariadenia alebo otvorenej zákazkovej továrne EÚ 1.
Každý podnik alebo každé konzorcium podnikov môže Komisii predložiť žiadosť, aby projektu udelila status integrovaného výrobného zariadenia alebo otvorenej zákazkovej továrne EÚ. 2.
Komisia zohľadní názory Európskej rady pre polovodiče a žiadosť posúdi v rámci spravodlivého a transparentného procesu na základe týchto prvkov: a) súlad s kritériami stanovenými v článku 13 ods.
2 alebo článku 14 ods.
2 a záväzok dodržiavať článok 13 ods.
3 alebo článok 14 ods.
3; b) podnikateľský plán hodnotiaci finančnú a technickú životaschopnosť projektu, a to pri zohľadnení jeho celkového trvania, vrátane informácií o akejkoľvek plánovanej verejnej podpore; c) preukázateľné skúsenosti žiadateľa s inštaláciou a prevádzkou podobných zariadení;